section_heading: Životopisi
paragraph_text: U Zagrebu od 1844. učio tiskarski zanat u Gajevoj tiskari. Kada su bosanski franjevci 1850. i 1853. u sultana nastojali dobiti dopuštenje za osnutak tiskare, sudjelovao je u pripremama. U povoljnijim prilikama nakon rusko-turskoga rata 1853. – 1856., kao iskusan tiskar i sa stečenim kapitalom, bio je pripravan osnovati tiskaru, pa je 1857. u Sarajevu sudjelovao u ponovnom podnošenju molbe. Kako je i taj pokušaj propao (tiskara je osnovana 1866.), vratio se je u Zagreb, gdje je radio još 1860. godine.